Den østlige delen av provinsen er rik på naturressurser som kobolt, kobber, tinn, radium, uran og diamanter, og det er omfattende gruvedrift der. Ellers på Katangaplatået er det for det meste jordbruks- og kvegdriftsland. De innbringende gruvene utløste etter at Kongo ble selvstendig i 1960 et forsøk på å løsrive Katanga. Dette utløste omfattende krigføring, som varte frem til separatistregjeringens fall i 1963. FN satte under konflikten inn fredsbevarende styrker.